Agárdy Gábor

Agárdy Gábor (született Arklián,  Gabriel Arkaliján) (Szeged, 1922. augusztus 2. – Budapest, 2006. január 19.) a Nemzet Színésze címmel kitüntetett, Kossuth- és kétszeres Jászai Mari-díjas színművész, érdemes és kiváló művész. Ikon- és portréfestőként is tevékenykedett.

Életpályája 
 
Örmény családból származott, nagyapja az örmény népirtás egyik szenvedő áldozata volt, apját pedig menekülés közben valaki beemelte egy szekérbe, így menekült meg a török mészárlás elől. 1937-től 1941-ig a Szegedi Városi Színház, 1942 és 1952 között a Miskolci Nemzeti Színház, majd 1955-ig a Budapesti Operettszínház, később a budapesti Petőfi Színház, végül 1964-től 1985-ig a Nemzeti Színház tagja volt, majd 1985-től itt játszott nyugdíjasként, amely 1989-ben örökös tagjának választotta. Ikonfestőként is ismert volt, négy kiállítással lépett közönség elé. Munkái többek között megtalálhatók a Pannonhalmi Apátságban és a Vatikánban is.
Agárdy 2005 szeptemberében került kórházba egy színpadi baleset következtében kialakult szövődmény miatt, ahonnan már nem térhetett haza. Hosszan tartó betegség után, 2006. január 19-én, 83 éves korában érte a halál. 2006. február 1-jén helyezték végső nyugalomra a Farkasréti temetőben.

Magánélete 
Első felesége Tóth Ila színésznő, lányuk: Agárdy Ilona színésznő.
Rácz Borival (1932–2017), a Magyar Állami Operaház ünnepelt balerinájával 1956-ban kötöttek házasságot. Agárdy Gábor, ikonok mellett színészportrékat is festett.

Színpadi szerepei 
Katz tábori lelkész (Hašek–Burian: Svejk)
Bicska Maxi (Bertolt Brecht: Koldusopera)
Sipos úr (Molnár Ferenc: Az üvegcipő)
Liliom (Molnár Ferenc)
Green (Franz Kafka: Amerika)
Slift (Brecht–Weill: A vágóhidak Szent Johannája)
Bubnov (Gorkij: Éjjeli menedékhely)
Juszov (Osztrovszkij: Jövedelmező állás)
Miksa (Kornis Mihály: Halleluja)
George (Jean Poiret: Őrült nők ketrece)
Miska (Kálmán Imre: A csárdáskirálynő)
Zetelaki Dániel (Sütő András: Advent a Hargitán)
 Schuller Mózes (Sütő András: Balkáni gerle)
 Adolf Hitler (Moldova György: Titkos záradék)

Rendezései 
 Bókay János: Négy asszonyt szeretek
 Tamási Áron: Énekesmadár
 Huszka Jenő: Gül Baba

Filmszerepei

Játékfilmek 
 Én és a nagyapám (1954) – tanító
 Kati és a vadmacska (1955)
 Éjfélkor (1957)
 Csempészek (1958) – Mihály
 Razzia (1958)
 Égi madár (1958) – az apa
 Akiket a pacsirta elkísér (1959) – Csiszér
 Álmatlan évek (1959) – Tóth
 Pár lépés a határ (1959) – Fábián pap
 Kálvária (1960) – Kovács Feri, Gizi férje
 Virrad (1960) – Bártfai igazgató
 Hosszú az út hazáig (1960)
 Amíg holnap lesz (1961) – Erős Gábor
 Puskák és galambok (1961)
 Délibáb minden mennyiségben (1962) – Angyal András / Antal Bandi
 Mici néni két élete (1962)
 Germinal (1963)
 Hogy állunk, fiatalember? (1963) – Környei Gábor párttitkár
 Ha egyszer húsz év múlva (1964) – Gyuszi bácsi
 Másfél millió (1964) – Kálmán
 Szegénylegények (1965)
 A tizedes meg a többiek (1965) – Leventeparancsnok
 Egy magyar nábob (1966) – Kutyfalvy Bandi
 Kárpáthy Zoltán (1966) – Kutyfalvy Bandi
 Édes és keserű (1966)
 Egy szerelem három éjszakája (1967)
 Egri csillagok I-II. (1968) – Sárközy
 A varázsló (1969) – Balogh apuka
 Ismeri a szandi mandit? (1969) – cukrász
 Szemtől szemben (1970) – Fóris János
 Kakuk Marci (1973) – erdész
 Csinom Palkó (1973)
 Lúdas Matyi (1976) – Ispán (hang)
 Vőlegény (1982) – Csuszik Zsiga
 Retúr (1996) – Károlyi
 Az utolsó blues (2001) – Zsül
 A gyertyák csonkig égnek (2005)

Tévéfilmek

Hangjátékok

Emlékezete 

2010-ben avatták fel emléktábláját egykori lakóházának falán, a VI. kerületi Király utca 82. szám alatt. 
2012. március 25-én, a Nemzeti Színház megnyitásának 10. évfordulóján adták át a Nemzet Színészeit ábrázoló falképet (graffiti) a Rákóczi híd pesti hídfőjénél.

2022. augusztus 2-án, születésének 100. évfordulóján emléktáblát avattak a tiszteletére a szülőházán, Szegeden, a Széchenyi tér 3. szám alatt.

2023.január 21-én emléktáblát avattak Fóton, az Agárdy Gábor utcában, közadakozásból.

Szinkronszerepei 
1942 – Casablanca – Renault kapitány (Claude Rains)
1960 – A hét mesterlövész – Calvera (Eli Wallach)
1962 – Pinokkió (film, 1940) – Derék Rókus (Honest John hangja) – Walter Catlett (első változat)
1966 – Szigorúan ellenőrzött vonatok – Tapicska forgalmista (Josef Somr)
1983 – Lenni vagy nem lenni – Dr. Frederick Bronski (Mel Brooks)
1961 – 101 kiskutya (film, 1961) – Jasper (első változat)

Díjai, elismerései 
 Jászai Mari-díj (1959, 1962)
 Érdemes művész (1968)
 Kiváló művész (1980)
 Kossuth-díj (1985)
 a Nemzeti Színház örökös tagja (1989)
 A Magyar Köztársasági Érdemrend középkeresztje (1995)
 Sík Ferenc-emlékgyűrű (1996)
 Örökös tag a Halhatatlanok Társulatában (1998)
 A Nemzet Színésze (2000)
 A Magyar Köztársasági Érdemrend középkeresztje a csillaggal (2002)
 Budapest díszpolgára (2002) /„a magyar színház- és filmművészetben nyújtott alakításai elismeréséül, társadalmi problémákra érzékeny életművéért”/
 Pro Urbe Szeged (2004)
 A Magyar Filmszemle Életműdíja (2006) /posztumusz/

Jegyzetek

Források 
 Magyar katolikus lexikon – Örmények Magyarországon

 Magyar Színház
 Színházi Adattár
 Kárpáti György: Agárdy; CP Stúdió, Bp., 1997 (Nemzeti könyvtár)
 Bóta Gábor–Kárpáti György–Kőháti Zsolt: Agárdy; Duna, Bp., 2006 (A nemzet színészei)

További információk 

 riport (2003)
 Agárdy Gábor virtuális emlékhelye

Kapcsolódó szócikkek 
Agárdy-emléklánc

1922-ben született személyek
2006-ban elhunyt személyek
Magyar színészek
A Nemzet Színésze cím tulajdonosai
Kossuth-díjasok
Örmény származású magyarok
Budapest díszpolgárai
Szegediek
Jászai Mari-díjasok
Családi nevüket magyarosított személyek
A Halhatatlanok Társulatának örökös tagjai
A Magyar Népköztársaság Kiváló Művésze díjasok
A Magyar Népköztársaság Érdemes Művésze díjasok
A Nemzeti Színház örökös tagjai
Magyar szinkronszínészek
Fótiak